Koningskind – 2 | Zandie
Koningskind – 2
Posted on November 8, 2009 by zandie	Keiser en sy ma, Sheba – voordat hy aangeneem is
Die storietjie gaan Ounooi nie heeltemal inskandeer nie. Daarvoor het sy nie tyd nie [en daar’s iets soos kopiereg ook] en nog minder tyd om als op te tik. Sy sal vir julle slegs dele oplaai en veral dele wat baie snaaks is. Hierdie is hoofstuk 1 – met ‘n halwe bl 1 nie ingeskandeer nie. Julle kan vir Keiser hier ontmoet en dan sal Ounooi so nou en dan vir julle dele skandeer. Natuurlik gaan Ounooi vir my lekker lees van Keiser. Ek dink ek en Keiser sou lekker gespeel het. Vasti lyk vir my nie prettig nie en ek glo nie ons sou lekker saamgespeel het nie. Ek wonder wat julle dink. [Ek hoop Ounooi Vlam gaan darem tevrede wees, want ek moes Ounooi se alie darem lek om hierdie paar goed ingeskandeer te kry! Liewe aarde, sy sit heeltemal te vas voor die rekenaar met haar skooldinge vir die boetas en sussas. Dink sy nie sy’t ‘n lewe out there nie!][woef! Dit lyk vir my en Ounooi dat die bladsye weer ingeskandeer moet word, laat weet vir ons as dit moeilik leesbaar is…]
OK! Ounooi het julle jammer gekry met bl 1 nie hier nie, so, hier kom bl1 wat sy gou-gou vir julle hier intik. Sy tik so vinnig, jy sien net kneukels op-en-af spring.
Ek is koningskind. En my naam is Keiser.
Dit is so, want Poplap het self so gesê … daardie eerste dag al …toe hulle my kom haal het.
Ons was ‘n hele paar saam met Sheba in die hok. Sy was baie vriendelik en heerlik warm wanneer ons teen haar lyf lê en drink het. Sy was ook baie belangrik, want almal het van haar gepraat.
“Daniel, het Sheba haar kos gekry? Is haar hok skoon?”
“Sheba is reg, Mevrou. Daardie los draad wat die kleintjies so gekrap het, het ek afgeknip. Die Sheba is darem mooi, ne my hond. ‘n Regte Engelse bulhond.”
Na ‘n rukkie het ons al hoe minder geword. Die ander het een-een verdwyn. Ek weet nie waarheen hulle gegaan het nie, maar elke nou en dan het daar mense by Sheba se hok aangekom, ons almal bekyk, aan ons lywe gevoel en ons laat regop staan en dan een van ons weggeneem…sien bl2 vir die res…
Koningskind bl 3
Keiser by die voëldrinkbak
Koningskind bl 4-5
Vasti, die ander brakkie by die familie
Koningskind bl 6
Koningskind bl 7
Keiser ontmoet Koos, die kat
Koningskind bladsy 8
Koningskind bl 9
Keiser, nog lomp op sy voete
Hierdie bladsye kom uit die boek – sien die vorige inskrywings – getitel: Koningskind deur Anita du Plessis, Uitgewer Daan Retief, 1985. Illustrasies: Alida Carpenter ISBN Nr 07959 0488 6 [Die boek was ook in Engels uitgegee onder die titel: Prince] Die boek is tweedehands verkry vanaf Neels van Maroelaboeke – sien hul link in my vorige inskrywing. Maroelaboeke is in Bellville.
Filed under: honde,honde stories,troeteldier stories,troeteldiere | Tagged: Afrikaans,Afrikaanse honde verhale,Anita du Plessis,diereverhale,Engelse bulhond-stories,honde stories,koningskind,Stories,troeteldiere,troeteldierverhale |	« Koningskind 1 Van Keiser en bad »
Harry, on November 8, 2009 at 5:45 nm said:	In 85 was ek in standerd 9 he he he.
Antwoord	zandie, on November 8, 2009 at 9:47 nm said:	Woef Oubaas Harry! Welkom hier…nog pure kuikentjie..soos my Ounooi sal se…:lol:
Antwoord	Vlam, on November 9, 2009 at 10:05 vm said:	Aaaaaww!! Is Koos toe regtig bokveld toe? 😯
Dis ‘n dierbare storie! Se dankie vir jou Ounooi, hoor! 😆
Antwoord	zandie, on November 12, 2009 at 8:04 vm said:	hi Ounooi Vlam! Nee, gelukkig was Koos nie bokveld toe nie. Hy was net so bietjie “uit” gewees. 🙂
Antwoord	zandie, on November 13, 2009 at 8:40 nm said:	Ounooi het nou ook bl1 vir julle ingetik – jammer dat sy nie vroeer tyd gehad het nie. Sy lyk bietjie oes vanaand, ek dink sy’s bietjie pe!